CELEX: 62013TN0549
Language: fi
Date: 2013-10-14 00:00:00
Title: Asia T-549/13: Kanne 14.10.2013 — Ranska v. komissio

14.12.2013   
            
            
               FI
            
            
               Euroopan unionin virallinen lehti
            
            
               C 367/35
            
         Kanne 14.10.2013 — Ranska v. komissio
   (Asia T-549/13)
   2013/C 367/63
   Oikeudenkäyntikieli: ranska
   
      Asianosaiset
   
   
      Kantaja: Ranskan tasavalta (asiamiehet: G. De Bergues, D. Colas ja C. Candat)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan siipikarjanliha-alan vientitukien vahvistamisesta 18.7.2013 annetun komission täytäntöönpanoasetuksen (EU) N:o 689/2013
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka koskee perusteluvelvollisuuden noudattamatta jättämistä siltä osin kuin komissio ei ole esittänyt päättelyään selkeästi ja yksiselitteisesti eikä näin ollen ole antanut niille, joita asia koskee, tiedoksi riidanalaisen asetuksen perusteluja. Kantaja väittää, että
               
                           —
                        
                        
                           yhtäältä riidanalaista asetusta koskeva perusteluvelvollisuus on ollut erittäin tärkeä sitäkin suuremmalla syyllä, että komissiolla on ollut laaja harkintavalta kyseistä asetusta antaessaan, ja
                        
                     
                           —
                        
                        
                           toisaalta komissiolla on ollut velvollisuus nimenomaisesti selostaa päättelyään, koska kun siipikarjanliha-alan vientituen suuruudeksi on vahvistettu nolla, riidanalaisella asetuksella on menty selvästi pidemmälle kuin tätä alaa koskevat aikaisemmat asetukset.
                        
                     
         
               2)
            
            
               Toinen kanneperuste, joka jakautuu kahteen osaan, koskee yhteisiä markkinajärjestelyjä koskevan asetuksen (1) 164 artiklan 3 kohdan rikkomista siltä osin kuin siipikarjanliha-alan vientitukien suuruuden vahvistaminen nollaksi on katsottu perustelluksi riidanalaisen asetuksen antamishetkellä vallinneen kansallisen ja kansainvälisen markkinatilanteen nojalla. Kantaja väittää, että
               
                           —
                        
                        
                           komissio on tehnyt markkinatilannetta koskevan ilmeisen arviointivirheen
                        
                     
                           —
                        
                        
                           komissio on selvästi ylittänyt harkintavaltansa rajat ottaessaan huomioon riidanalaista asetusta antaessaan yhteisen maatalouspolitiikan äskettäisen uudistuksen ja yhteisiä markkinajärjestelyjä koskevat käynnissä olevat neuvottelut, jotka eivät kuulu yhteisiä markkinajärjestelyjä koskevan asetuksen 164 artiklan 3 kohdassa tyhjentävästi lueteltuihin seikkoihin.
                        
                     
         
      (1)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettu neuvoston asetus (EY) N:o 1234/2007 (yhteisiä markkinajärjestelyjä koskeva asetus) (EUVL L 299, s. 1).